కాంగ్రెస్‌ గూండాగిరీ.. పోలీసుల సమక్షంలోనే యూత్‌ కాంగ్రెస్‌ అరాచకం.

❌ భువనగిరి బీఆర్‌ఎస్‌ పార్టీ కార్యాలయంపై దాడి

❌ పార్టీ ఆఫీసులో ఫర్నిచర్‌, అద్దాలు, టీవీ ధ్వంసం

❌ పోలీస్‌స్టేషన్‌ ఎదుట బీఆర్‌ఎస్‌ శ్రేణుల ఆందోళన

❌ పట్టణంలో భారీ ర్యాలీ.. కాంగ్రెస్‌ ఫ్లెక్సీల దహనం

❌ రాస్తారోకోకు దిగిన శ్రేణుల్ని చెదరగొట్టిన పోలీసులు

❌ భువనగిరిలో ఉద్రిక్తత.. నేడు బీఆర్‌ఎస్‌ ధర్నాలు

కాంగ్రెస్‌ పార్టీ అనుబంధ సంస్థ అయిన యూత్‌ కాంగ్రెస్‌ నేతలు మరోసారి రెచ్చిపోయారు. అధికారం చేతిలో ఉన్నదని గూండాగిరీ ప్రదర్శించారు. యాదాద్రి భువనగిరి జిల్లా బీఆర్‌ఎస్‌ పార్టీ కార్యాలయంపై శనివారం దాడికి తెగబడ్డారు. పోలీసుల ముందే అరాచకానికి దిగి విధ్వంసం సృష్టించారు.

దాడి చేయాలని ముందస్తు ప్రణాళిక వేసుకున్న యూత్‌ కాంగ్రెస్‌ నేతలు పక్కనే ఉన్న ఐటీఐ కాలేజీ వద్ద కాపు కాశారు. ప్రెస్‌మీట్‌ పూర్తయ్యాక బీఆర్‌ఎస్‌ నేతలందరూ వెళ్లిపోయాక యూత్‌ కాంగ్రెస్‌ నేతలు రంగప్రవేశం చేశారు. మాజీ మంత్రి కేటీఆర్‌పై అనుచిత వ్యాఖ్యలు చేస్తూ కార్యాలయంలోకి దూసుకెళ్లారు. ప్రణాళిక ప్రకారం లోపలికి ప్రవేశిస్తూనే కార్యాలయంలో విధ్వంసం సృష్టించారు. కుర్చీలను విరగ్గొట్టారు. అద్దాలను పగులగొట్టారు. అంతటితో ఆగకుండా కేసీఆర్‌, కేటీఆర్‌ చిత్రపటాలను విరగ్గొట్టారు. ఫ్లెక్సీలను చింపేశారు.